**Møtereferat**

|  |  |  |  |
| --- | --- | --- | --- |
| Til stades: | Medlemmer og sekretærer i de tre LOSAM i Fellesadministrasjonen, prorektor for utdanning, organisasjonsdirektøren, ØE-direktøren, eiendomssjef, arealkontakt Jens Petter Nygård | | |
| Gjelder: | **Framtidig bruk av Hovedbygningen** – Felles LOSAM-møte i Fellesadministrasjonen (LOSAM BU, LOSAM RO og LOSAM ØEC) | | |
| Møtetid: | 26.06.2020, kl. 12-13 | Møtestad: | Zoom |
| Signatur: | BST | | |

Utsendte sakspapirer:

Notat av 17.6.20 fra rektor v/ økonomi- og eiendomsdirektøren.

ØE-direktør Frank Arntsen åpnet møtet og ønsket velkommen.

Jens Petter Nygård redegjorde for bakgrunnen og hovedtrekkene i notatet.

**Hensikt med saken**:

Formålet med saken var å drøfte forslag til rektorvedtak om plassering av enheter i Hovedbygningen når bygget tas i bruk etter rehabilitering høsten 2020. Følgende plassering var foreslått:

Videreføring av nåværende plassering samt at Eiendomsavdelingen flytter inn i HB.

* Rektorat og administrativ lederstøtte i 1. etg. i øst front
* Kommunikasjonsavdelingen i sokkel øst front/østfløy, samt 1. etg. østfløy
* Gruppe for kvalitetssikring, Avdeling for Utdanningskvalitet i 2. etg. østfløy
* Avdeling for virksomhetsstyring i 2. etg. vestfløy/deler av vest front
* Universitetsbiblioteket i midtfløyen
* Eiendomsavdelingen får plassering i 1. etg vest front/vestfløy

**Saken ble diskutert og tillitsvalgte hadde i det vesentlige følgende innspill/spørsmål til saken:**

* Tidsplan/fremdriftsplan mangler i notatet som ble utsendt

Arbeidsgiver svarte ut med at de fleste av enhetene er foreslått å beholde nåværende plassering, og at de enhetene som skal flytte vil gjøre det i løpet av høsten 2020. Arbeidsgiver orienterte også om at varigheten av de foreslåtte plasseringene henger sammen med det videre arbeid med Campussamling, og at fremdrift for denne ikke er avklart enda.

* Er størrelsen på ventilasjonsanlegget i Hovedbygget tilstrekkelig?

Forslaget til plassering er basert på en overordnet vurdering i forhold til størrelsen på ventilasjon, antall plasser osv. Det videre arbeid med møbleringsplan i den enkelte avdeling/enhet vil avklare hvordan arealene kan benyttes.

* Hva med 3. og 4. etasje i Hovedbygget?

Arbeidsgiver svarte at disse to etasjene gir rom for undervisningsareal og læringsareal som det er stort behov for.

* Medvirkning – manglende omtale i notatet  
  Det er ønskelig med et notat som legges frem for LOSAM som viser hvordan medvirkning har vært gjennomført.
* Arbeidsgiver redegjorde for behandlingen i de ulike LOSAM-områdene og at dette har variert ifht til hvordan de enkelte avdelingene er berørt av forslagene til plassering i bygget. I dette har det ikke fremkommet innsigelser på forslaget som er fremlagt.   
  I det videre arbeid vil avdelingslederne sammen med medarbeidere avklare den konkrete bruken av de tildelte arealene i tråd med de medvirkningsprosesser som er avtalt i Tilpasningsavtalen til Hovedavtalen.
* Bør AMU kobles på?

AMU kobles på ved eventuelle tilpasninger av arealene. Arealene har vært brukt til kontorarealer og skal også videre brukes til kontorarealer så det er lite trolig at det blir behov for AMU-behandling, men det blir AMU-behandling om endringene tilsier det.

* Er smittevernrisikoen vurdert ift. at det er flere ansatte som skal inn i HB?

Smittevernreglene gjelder og det vil gjøres risikovurderinger og smitteverntiltak på samme måte som for øvrige lokaler ved NTNU. Dette vil avgjøre hvordan arealene i Hovedbygget konkret kan benyttes.

* Toaletter/spiserom – økt studentmasse – koronahensyn

Arbeidsgiver svarte at også for toalettsituasjonen er det risikovurderinger og mulighetene for smitteverntiltak som avgjør hvordan arealene kan brukes. Det ble påpekt at for øvrig er toalettkapasiteten god i Hovedbygget etter de oppgraderinger som er gjort de senere år.

* Hva er bakgrunnen for å flytte Eiendomsavdelingen inn i Hovedbygget? Bør ikke Eiendomsavdelingen være i nærheten av Campusprosjektet?

Arbeidsgiver svarte at plasshensyn i Driftssentralen er hovedbegrunnelsen. Det legges opp til gode arenaer for samspill.

Det fremkom i drøftingene ingen innsigelser fra tillitsvalgte på det foreslåtte rektorvedtak.